Die akteur Hennie Smit is na die hoësorgeenheid van die Wilgers Hospitaal geskuif nadat ‘n gebreekte rib deur sy long gesteek het.
Smit was twee weke gelede in die Faerie Glen Hospitaal opgeneem vir dubbele longontsteking, asma en ‘n fraktuur aan sy ribbes wat hy weens die hoesery opgedoen het.
“Smit is ‘n ongelooflike akteur en die rol van Dêda pas hom soos ‘n handskoen. Hy het menige aande staande toejuigings van die gehore ontvang.”
Senekal sê Hennie is volksbesit en aanhangers wil hom graag besoek. “Dit is egter nie nou moontlik nie aangesien hy in die hoësorgeenheid behandel word,” sê hy.